**Zmluva o dielo**

uzavretá podľa § 269 ods. 2 a § 536 a nasl. Obchodný zákonník v znení neskorších predpisov na základe výsledku verejného obstarávania postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

medzi zmluvnými stranami:

Objednávateľ: **Hlavné mesto Slovenskej republiky Bratislava**
Sídlo: Primaciálne námestie č. 1, 814 99 Bratislava
Konajúca osoba: Mgr. Ctibor Košťál, riaditeľ magistrátu, na základe poverenia

IČO: 00 603 481
DIČ : 2020372596
Bankové spojenie: Československá obchodná banka, a.s.
Číslo účtu: 25829413/7500
IBAN: SK37 7500 0000 0000 2582 9413

(ďalej len „objednávateľ“)

a

Zhotoviteľ: **xxx**
Sídlo: Xxx
Konajúca osoba: Xx Xx
IČO: xxx
Bankové spojenie: Xxx

Číslo účtu: xxx

IBAN: SKxx xxxx xxxx xxxx xxxx xxxx
Zapísaný v xxx

(ďalej len „zhotoviteľ“)

za nasledovných podmienok:

**Článok I**
**Predmet zmluvy**

1. Zmluvné strany sa dohodli, že predmetom tejto zmluvy je záväzok zhotoviteľa zabezpečiť pre objednávateľa zhotovenie a dodanie diela „INFO kontajner mesta Bratislava“ v zmysle priloženej projektovej dokumentácie (ďalej tiež iba “PD”) , ktorá tvorí prílohu č. 5 tejto zmluvy a pokynov objednávateľa (ďalej tiež len “dielo”), a záväzok objednávateľa dielo prevziať a zaplatiť zhotoviteľovi cenu za jeho zhotovenie a dodanie v zmysle príslušných ustanovení tejto zmluvy a Všeobecných zmluvných podmienok hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa zákona o verejnom obstarávaní zo dňa 6.9.2019, ktoré tvoria neoddeliteľnú prílohu č. 2 tejto zmluvy.
2. Zhotoviteľ sa na základe tejto zmluvy zaväzuje objednávateľovi zhotoviť a dodať dielo - funkčnú zostavu, interiérové vybavenie, exteriérové prezentačné konštrukcie, projekt a realizáciu uzemnenia funkčnej zostavy v zmysle priloženej špecifikácie a projektovej dokumentácie. V prípade, že obdrží písomnú objednávku zabezpečí prepravu diela v rámci katastrálneho územia HMSR Bratislavy.
3. Zmluvné strany sa ďalej dohodli, že počas doby trvania zmluvy objednávateľ môže zadávať zhotoviteľovi čiastkové objednávky na účel údržby a opráv prípadných poškodení predmetu zmluvy v rozsahu a hodnote, uvedenej v čiastkovej objednávke. Dodacie lehoty a ceny budú určené na základe dohody obstarávateľa a dodávateľa s ohľadom na rozsah objednávky.

**Článok II**
**Technická špecifikácia predmetu zmluvy**

1. Dielo tvoria nasledovné časti:
	1. funkčná zostava: upravený lodný kontajner rozmerov (DxŠxV) 6058x2438x2591mm. V zmysle priloženej projektovej dokumentácie bude mať kontajner upravené interiérové aj exteriérové povrchy, bude vybavený interiérovým vstavaným úložným systémom a bude mať pripravené rozvody elektriny a vybavenie potrebné na pripojenie kontajneru k odbernému miestu elektrickej energie. Podlaha bude riešená protišmykovou úpravou. Po všetkých úpravách si kontajner musí zachovať svoje izolačné vlastnosti a byť schopný naloženia a vyloženia automobilom do 18 ton s hákovým nakladačom.
	2. Interiérové vybavenie: vnútorné mobilné vybavenie kontajnera. Ide o nábytkové prvky do krytého priestoru:
		1. nízky stolík, 4 ks, .......EUR
		2. vysoký stolík, 2 ks, .......EUR
		3. interiérová priestorová konštrukcia na prezentačné panely, 1ks, .......EUR

Kľúčové pre všetky interiérové prvky je použitie montovaného systémového riešenia v zmysle referenčného obrázku v priloženej technickej správe.

* 1. Exteriérové prezentačné konštrukcie:
		1. montovateľné konštrukcie do vonkajšieho priestoru, 3 ks, .......EUR

Konštrukciu tvorí jednotné systémové riešenie so systémom interiérového vybavenia. Kľúčové pre všetky interiérové prvky je použitie montovaného systémového riešenia v zmysle referenčného obrázku v priloženej technickej správe.

* 1. Projekt a realizácia projektu uzemnenia funkčnej zostavy: Technický projekt riešenia uzemnenia objektu pre dve možné situácie – spevnený povrch (námestie), osadenie v zeleni. Projekt musí mať podrobnosť realizačnej dokumentácie s jasným popisom riešenia a definovaním jednotlivých prvkov. Na základe projektu bude dodaná úprava/doplnenie funkčnej zostavy pre možnosť jej uzemnenia v oboch prípadoch osadenia. Tieto úpravy a prvky uzemnenia vrátane vypracovaného projektu
1. Súčasťou diela je aj služba prepravy. Službu prepravy je zhotoviteľ povinný dodať na základe objednávky objednávateľa v lehote do 14 dní od jej obdržania resp. v čase určenom v objednávke. Preprava môže byť v období Apríl 2021 – december 2023 objednávateľom zadávaná maximálne 10 krát, minimálne ani raz. Pre potreby zmluvy sa službou prepravy rozumie naloženie funkčnej zostavy a ostatných častí diela podľa bodu 1. tohto článku zmluvy na zodpovedajúce vozidlo/vozidlá a jeho prevoz a vyloženie na mieste podľa určenia objednávateľa v rámci katastrálneho územia HMSR Bratislavy. Objednávateľ požaduje, aby dielo bolo možné nakladať a prevážať automobilom do 18 ton s hákovým nakladačom.
2. Dodanie diela na odberné miesto plnenia podľa článku III. bod 1 sa nepočíta medzi Služby prepravy v zmysle bodu 2.tohto článku. Dodanie funkčnej zostavy a ostatných častí diela bude zabezpečené zhotoviteľom bezprostredne po zhotovení diela a jeho odsúhlasení objednávateľom na náklady zhotoviteľa bez potreby objednávky prepravy.

**Článok III**
**Miesto a čas plnenia**

1. Zhotoviteľ je povinný dodať dielo na dohodnuté odberné miesto určené objednávateľom: Bazová 8, 821 08 Bratislava – Ružinov. Objednávateľ môže určiť aj iné odberné miesto v rámci  k.ú. Bratislavy, ktoré musí byť vyšpecifikované aspoň 1 deň pred plánovaným dňom dodania podľa bodu 2. tohto článku.
2. Zhotoviteľ je povinný dodať dielo najneskôr do 15.4.2021, ak objednávateľ neurčí dlhšiu lehotu dodania. O konkrétnom dni a čase dodania diela je zhotoviteľ povinný objednávateľa notifikovať minimálne 1 pracovný deň vopred.

3. Objednávateľ požaduje zabezpečenie kontrolných dní na pravidelnej týždennej báze počnúc dňom účinnosti zmluvy priamo v mieste zhotovovania diela (ak sa strany nedohodnú inak), počas ktorých je zhotoviteľ povinný objednávateľovi preukázať postup prác pri vykonávaní diela a plnenie jeho povinností podľa tejto zmluvy. Objednávateľ je oprávnený počas kontrolných dní a aj mimo nich v priebehu vykonávania diela pokynmi špecifikovať detaily diela (najmä materiály a úpravy) a to z výberu podľa referenčných kusov, ktoré zabezpečí zhotoviteľ.

1. Zmluvné strany sa dohodli, že objednávateľ aj zhotoviteľ môžu priebežne zvolávať kontrolné dni aj mimo stanovených pravidelných kontrol k dôležitým otázkam podľa ich vzájomnej dohody.

**Článok IV**
**Zadávanie čiastkovej objednávky**

1. Objednávateľ si vyhradzuje právo zadávať objednávky len v rozsahu jeho aktuálnej potreby, ako aj právo nevyčerpať celú sumu určenú na úhrady ceny za predmet plnenia podľa článku VI ods. 1 tejto zmluvy.

2. Objednávateľ si vyhradzuje právo rozšíriť, resp. zúžiť predmet zmluvy – čo sa týka rozsahu, podľa svojich aktuálnych potrieb a požiadaviek v zmysle pokynov objednávateľa a čiastkových objednávok. Lehotu na plnenie čiastkových objednávok určí objednávateľ v konkrétnej objednávke.

**Článok V**
**Práva a povinnosti zmluvných strán**

1. Objednávateľ je povinný:
a) poskytnúť zhotoviteľovi oprávnenie použiť loogo objednávateľa za účelom jeho aplikácie na jednotlivé prvky diela vo forme a spôsobom určeným objednávateľom v dizajnmanuál jeho použitia , vizuálikontajneru a pokynoch objednávateľa,. Dizajnmanuál pre použitie loga objednávateľa a vizuál kontajneru budú súčasťou podkladov pre zhotovenie diela,
b) poskytnúť zhotoviteľovi podklady pre zhotovenia diela bez zbytočného odkladu po uzavretí tejto zmluvy
b) poskytnúť zhotoviteľovi súčinnosť pri plnení predmetu zmluvy zabezpečením kontaktnej osoby pre komunikáciu ohľadom výroby a dodania diela, zabezpečením potrebných personálnych kapacít pri prevzatí diela, konzultovaním v priebehu realizácie diela a aktívnou komunikáciou.
c) odsúhlasiť a prevziať zhotovené dielo od zhotoviteľa ak spĺňa požiadavky podľa tejto zmluvy
d) zaplatiť cenu za dielo,
e) oznámiť zhotoviteľovi vady diela bez zbytočného odkladu po ich zistení.

2. Zhotoviteľ je povinný:
a) na základe výzvy objednávateľa bez zbytočného odkladu prevziať podklady na zhotovenie diela,
b) zabezpečiť s odbornou starostlivosťou včasné, riadne a kvalitné zhotovenie a dodanie diela podľa požiadavky objednávateľa splnením všetkých požiadaviek stanovených v tejto zmluve
a) zabezpečiť vyhotovenie loga objednávateľa a jeho umiestnenie na jednotlivé prvky diela vo forme, počte a spôsobom podľa dizajnmanuálu pre použitie loga, vizuálu kontajnera a ostatných pokynov objednávateľa

3. Zhotoviteľ nemôže poveriť iného vykonávaním diela bez predchádzajúceho písomného súhlasu objednávateľa. Pri vykonávaní diela inou osobou má zhotoviteľ zodpovednosť, akoby dielo vykonával sám, a to bez ohľadu na predchádzajúci písomný súhlas objednávateľa.

4. Zhotoviteľ je povinný dodať predmet zmluvy alebo jeho časť vrátane balenia a doručenia materiálov na vopred určené odberné miesto objednávateľa.

5. Zhotoviteľ sa zaväzuje zhotoviť a dodať objednávateľovi dielo v kvalite, rozsahu, v stanovenej lehote plnenia a spôsobom dohodnutým v tejto zmluve.

**Článok VI**
**Cena a platobné podmienky**

1. Zmluvné strany sa dohodli, že cena za dielo ako celkový súčet cien jednotlivých častí diela nepresiahne sumu vo výške **xx.xxx** EUR s DPH.

2. Cena za zhotovenie a dodanie diela a jeho jednotlivých častí je stanovená v prílohe č.1 tejto zmluvy.

3. Cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a je dohodnutá ako cena maximálna.

4. Zmluvné strany sa dohodli, že objednávateľ je povinný uhradiť zhotoviteľovi dohodnutú cenu bezhotovostne na základe faktúry vystavenej vždy po riadnom dodaní jednotlivých častí diela v dohodnutej kvalite, bezchybnom stave a v celom rozsahu. Splatnosť faktúry je **30** kalendárnych dní od jej doručenia objednávateľovi. V prípade, že splatnosť faktúry pripadne na deň pracovného pokoja, bude sa za deň splatnosti považovať najbližší nasledujúci pracovný deň.

5. Zhotoviteľ vystaví a doručí objednávateľovi samostatnú faktúru za každé čiastkové dodanie diela do 5 dní po jeho dodaní objednávateľovi.

6. Faktúry podľa tejto zmluvy musia mat všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a musia obsahovať údaje účtovného dokladu podľa zákona č. 431/2002 Z. z. o účtovníctve v znení neskorších predpisov.

7. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie, resp. na jej opravu. V takom prípade sa preruší plynutie lehoty splatnosti a nová lehota splatnosti začne plynúť doručením doplnenej alebo opravenej faktúry objednávateľovi.

**Článok VII**
**Vlastnícke právo**

1. Vlastnícke právo ku zhotovenému dielu nadobudne objednávateľ v momente jeho prevzatia. O odovzdaní a prevzatí diela spíšu zmluvné strany preberací protokol.

2. Zhotoviteľ sa zaväzuje vysporiadať si vlastnícke práva a autorské práva k predmetu zmluvy so svojimi prípadnými subdodávateľmi podľa zákona č. 185/2015 Z. z. Autorský zákon v znení neskorších predpisov.

**Článok VIII**
**Sankcie**

1. Ak zhotoviteľ nedodá objednávateľovi dielo v termíne podľa tejto zmluvy alebo stanovenom v objednávke, vznikne objednávateľovi právo na zmluvnú pokutu vo výške 0,5 % z celkovej ceny objednávky za každý aj začatý deň omeškania.

2. Sankcie za porušenie povinností zmluvných strán budú predmetom samostatnej penalizačnej faktúry.

3. Zmluvné strany sa dohodli, že objednávateľ je oprávnený od zhotoviteľa popri zmluvnej pokute požadovať aj náhradu škody.

**Článok IX**
**Trvanie zmluvy a jej ukončenie**

1. Zmluva sa uzatvára na dobu určitú, a to do 31.12.2023 alebo do vyčerpania finančných prostriedkov uvedených v článku VI. ods. 1 tejto zmluvy pred uplynutím doby trvania zmluvy.

2. Zmluvné strany sa dohodli, že zmluva zaniká:

a) uplynutím doby, na ktorú bola dojednaná,

b) písomnou dohodou zmluvných strán,

c) písomnou výpoveďou ktorejkoľvek zmluvnej strany aj bez uvedenia dôvodu v dvojmesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola doručená výpoveď druhej zmluvnej strane,

d) písomným odstúpením pri podstatnom porušení zmluvných povinností, odstúpenie je účinné dňom doručenia písomného oznámenia o odstúpení druhej zmluvnej strane oprávnenou zmluvnou stranou.

1. Zmluvné strany sa dohodli, že podstatným porušením povinností zhotoviteľa je najmä:
2. omeškanie zhotoviteľa s riadnym a včasným zhotovením a dodaním diela alebo jeho časti,
3. vykonávanie diela alebo dodanie diela alebo jeho časti s vadou,
4. neumožnenie objednávateľovi vykonávať kontrolu diela a plnenia povinností zhotoviteľa podľa tejto zmluvy
5. nerešpektovanie pokynov objednávateľa pri vykonávaní diela.

4. V prípade porušenia povinností zhotoviteľa vyplývajúcich z tejto zmluvy je objednávateľ oprávnený požadovať ihneď odstránenie nedostatkov, a to okamžitou nápravou a vyhotovením a dodaním diela alebo jeho časti riadne a včas na stanovené miesto v požadovanej kvalite, najneskôr do troch dní od zistenia nedostatkov.

5. Odstúpením od zmluvy zanikajú všetky práva a povinnosti zmluvných strán okrem nárokov na náhradu škody a nárokov na zmluvné alebo zákonné sankcie.

6. Vysúťažená cena sa môže meniť iba v zmysle limitov zákona o verejnom obstarávaní a po dohode medzi zmluvnými stranami. Zhotoviteľ nemôže jednostranne navyšovať zmluvnú cenu.

**Článok X**
**Záverečné ustanovenia**

1. Zmluvné strany sa dohodli, že pokiaľ v zmluve nie je uvedené inak, písomná komunikácia podľa tejto zmluvy alebo v súvislosti s touto zmluvou sa bude doručovať prednostne elektronicky e-mailom z/na adresu objednávateľa: architekt@bratislava.sk s kópiou emailu zasielanou na adresu: viktor.kasala@bratislava.sk a z/na adresu zhotoviteľa:.................... Písomná komunikácia môže byť realizovaná aj osobne za objednávateľa cez sekretariát Útvaru hlavnej architektky HM SR Bratislava, prípadne poštou alebo kuriérom na adresu Hlavná architektka, Primaciálne námestie 1, 814 99 Bratislava. Písomnosť doručovaná elektronicky sa považuje za doručenú momentom, keď zmluvná strana - odosielateľ obdrží na svoju emailovú adresu, uvedenú v tejto zmluvy, potvrdenie o odoslaní správy na emailovú adresu druhej zmluvnej strany, uvedenú v tejto zmluve. Za deň doručenia písomnosti osobne sa považuje deň prevzatia písomnosti adresátom. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej lehoty na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. Písomnosti týkajúce sa skončenia tejto zmluvy budú doručované výlučne prostredníctvom pošty, kuriéra alebo osobne.

2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.

3. Právne vzťahy medzi zmluvnými stranami sa riadia podmienkami a dojednaniami upravenými v tejto zmluve a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.

4. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa podľa ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov.

5. Zmeny a doplnenia tejto zmluvy môžu byť vykonané len na základe očíslovaných písomných dodatkov podpísaných zmluvnými stranami. Dodatky sa po podpísaní stávajú neoddeliteľnou súčasťou zmluvy.

6. Zmluva je vyhotovená v šiestich (6) originálnych vyhotoveniach, a to štyri (4) vyhotovenia pre objednávateľa a dve (2) vyhotovenia pre zhotoviteľa.

7. Zmluvné strany vyhlasujú, že zmluvu uzavreli slobodne a vážne, nie v tiesni a za nápadne nevýhodných podmienok a ich zmluvná voľnosť nie je obmedzená. Zmluvné strany si zmluvu prečítali, s jej obsahom sa oboznámili a porozumeli mu, nemajú proti obsahu a forme žiadne námietky a výhrady, a na znak súhlasu ju potvrdzujú vlastnoručnými podpismi.

8. Neoddeliteľnou súčasťou tejto zmluvy sú nasledovné prílohy:

Príloha č. 1 – Návrh na plnenie kritérií

Príloha č. 2 – Všeobecné zmluvné podmienky

Príloha č. 3 - Dizajnmanuál - Dizajnmanual\_INFOkontajner\_BA.pdf

Príloha č. 4 - Technická správa - Sprievodná správa\_INFOkontajner\_BA

Príloha č. 5 - Projektová dokumentácia - DRP\_INFOkontajner\_BA.pdf

Príloha č. 6 - Výkaz výmer - Výkaz výmer\_INFOkontajner\_BA

V Bratislave dňa .................. V Bratislave dňa ..................

Za objednávateľa: Za zhotoviteľa:

...................................... ......................................
**Hlavné mesto SR, Bratislava firma**
Mgr. Ctibor Košťál. Riaditeľ magistrátu￼￼ konateľ